b'\n_START_ARTICLE_\nNaglavna u\xc5\xa1ivost\n_START_PARAGRAPH_\nNaglavna u\xc5\xa1ivost (znana tudi kot pediculosis capitis, napa\xc4\x8dno tudi gnide - gl dalje) je oku\xc5\xbeba las na glavi in lasi\xc5\xa1\xc4\x8da z naglavno u\xc5\xa1jo (Pediculus humanus capitis). Srbenje zaradi ugrizov u\xc5\xa1i je obi\xc4\x8dajno. Ob prvi oku\xc5\xbebi prizadete osebe do srbe\xc4\x8dice ne pride takoj, v\xc4\x8dasih \xc5\xa1ele po \xc5\xa1estih tednih. Pri osebi, ki se ponovno oku\xc5\xbei, do simptomov lahko pride veliko hitreje. Srbe\xc4\x8dica lahko povzro\xc4\x8di te\xc5\xbeave s spanjem. Na splo\xc5\xa1no ne gre za resno stanje.\xc2\xa0 Naglavne u\xc5\xa1i naj bi v Afriki \xc5\xa1irile nekatere druge bolezni, v Evropi ali Severni Ameriki do tega zgleda na prihaja._NEWLINE_Naglavna u\xc5\xa1 se \xc5\xa1iri z neposrednim stikom z lasmi oku\xc5\xbeene osebe. Vzroki za naglavno u\xc5\xa1ivost niso povezani s \xc4\x8disto\xc4\x8do. \xc5\xbdivali, kot so ma\xc4\x8dke in psi, pri prenosu ne igrajo nobene vloge. Naglavna u\xc5\xa1 se hrani samo s \xc4\x8dlove\xc5\xa1ko krvjo in lahko pre\xc5\xbeivi samo v \xc4\x8dlovekovem lasi\xc5\xa1\xc4\x8du. Odrasle u\xc5\xa1i so dolge kake dva do tri mm. \xc4\x8ce ni v stiku z gostiteljem, u\xc5\xa1 lahko pre\xc5\xbeivi najve\xc4\x8d tri dni. Ljudje se lahko oku\xc5\xbeijo z dvema drugima vrstama u\xc5\xa1i\xc2\xa0 \xe2\x80\x93 telesno u\xc5\xa1jo in sramno u\xc5\xa1jo. Za diagnozo je treba najti \xc5\xbeivo u\xc5\xa1. Pri iskanju si lahko pomagam z\xc2\xa0 glavnikom. Prazne jaj\xc4\x8dne lupine (tako imenovane gnide) ne zadostujejo za diagnozo._NEWLINE_Mo\xc5\xbene oblike zdravljenja vklju\xc4\x8dujejo: lase se lahko pre\xc4\x8desava z glavnikom, ki ima goste zobe, ali pa se celo glavo obrije. \xc5\xa0tevilna lokalna zdravila so tudi u\xc4\x8dinkovita, tako malation, ivermektin, in dimetikon. Dimetikon, to je silikonsko olje, se pogosto raje uporablja, ker ima nizko tveganje za ne\xc5\xbeelene u\xc4\x8dinke. Piretroidi , kot so permetrin, so se obi\xc4\x8dajno\xc2\xa0 uporabljali, vendar so zaradi vse ve\xc4\x8dje odpornosti proti pesticidom. s\xc4\x8dasoma postali manj u\xc4\x8dinkoviti  Za alternativna zdravila obstaja je malo dokazov._NEWLINE_Do nadloge z naglavnimi u\xc5\xa1mi prihaja pogosto, \xc5\xa1e posebej pri otrocih. V Evropi oku\xc5\xbeijo od enega do dvajset\xc2\xa0 odstotkov razli\xc4\x8dnih skupin ljudi. V ZDA se letno oku\xc5\xbei 6 do 12 milijonov otrok. Naglavne u\xc5\xa1i se pojavljajo bolj pogosto pri deklicah kot pri de\xc4\x8dkih. Obstaja mnenje, da so v preteklosti oku\xc5\xbebe z naglavno u\xc5\xa1jo bile koristne, saj naj bi \xc5\xa1\xc4\x8ditile pred nevarnej\xc5\xa1o telesno u\xc5\xa1jo. Nadloga lahko povzro\xc4\x8di stigmatizacijo oku\xc5\xbeenega posameznika.'